section_heading: Radnja
paragraph_text: Nakon što napadne mladića koji ga je zlostavljao dok su bili klinci, Will se nađe na sudu. Lambeau uspije nagovoriti suca da Will izbjegne zatvorsku kaznu ako ovaj pristane proučavati matematiku pod Lambeauovim nadzorom te redovito odlaziti na terapije kod psihijatra. Will pristaje, ali prvih nekoliko terapeuta tretira s prezirom pa oni odluče ne raditi s njim. U očaju, Lambeau kontaktira Seana Maguirea (Robin Williams), njegovog otuđenog cimera s fakulteta koji također dolazi iz južnog Bostona, a sada predaje psihologiju na Sveučilištu Bunker Hill. Za razliku od ostalih terapeuta, Sean odgovara Willu i uspije probiti njegove obrambene mehanizme te se nakon nekoliko terapija Will započne otvarati.